Nasdaq First North

Nasdaq First North on väikese ja keskmise suurusega ettevõtetele loodud alternatiivturg, mida opereerivad Nasdaqi börsid Põhja- ja Baltimaades. 

Juriidiliselt on First Northi turg mitmepoolne kauplemissüsteem, mis pakub kapitali kaasamise ja kauplemisele võtmise võimalust ettevõtetele, kes soovivad kaasata raha kapitaliturgudelt, kuid ei soovi veel siseneda reguleeritud turule. Alternatiivturul kauplemisele võetud ettevõtetele kehtivad leebemad nõuded ja regulatsioonid kui põhiturul noteeritud ettevõtetele. Lisaks juhendavad ja aitavad ettevõtteid First Northi turule tulemisel lepingulised nõustajad.

First Northi tegutseb Põhja- ja Baltimaades paralleelselt reguleeritud turuga, kuid tal puudub reguleeritud turu õiguslik staatus. Ettevõtted, kelle väärtpaberitega turul kaubeldakse, ei pea täitma mitte reguleeritud turu suhtes kehtestatud nõudeid, vaid First Northi reglemendis sätestatud nõudeid. 

Igal kauplemist alustaval ettevõttel peab olema sõlmitud leping nõustajaga, kes on omakorda börsiga lepingulises suhtes. Nõustaja hindab ettevõtte sobivust turul kauplemiseks ja jälgib, et ettevõtte tegevus oleks kooskõlas First Northi reeglitega ning informeerib reeglite rikkumise korral börsi. 

Investoritele pakub First North uusi investeerimisvõimalusi. Samas on oluline teada, et tulenevalt alternatiivturul esitatavatest madalamatest nõuetest, võib seal kaubeldavatesse väärtpaberitesse investeerimine olla seotud suurema riskiga kui investeerimine reguleeritud turul kaubeldavatesse väärtpaberitesse. 

First Northi alternatiivturg võrdluses reguleeritud turuga (põhi- ja lisanimekiri)
+ Reguleeritud turg First NorthTuru staatus ja järelevalveReguleeritud turg, kus on rakendunud kõik Euroopa Liidu ja kohalikud määrused    Kauplemisega alustamise otsustab kohalik börsValmistumine sisenemiseks ja nõudedVähemalt kolmeaastane tegevusaeg                                                                                                                                                           Tegevusaja osas miinimumnõuded puuduvadVähemalt 4 miljoni euro suurune turuväärtus     Miinimumnõudeid ei oleVähemalt 25% aktsiatest või 25 miljoni euro väärtuses aktsiaid peab olema avalikkuse hulka kuuluvate investorite käes  Turuväärtuse kohta ja avalike investorite käes olevate aktsiate kohta miinimumnõuded puuduvadFinantsinspektsiooni poolt heakskiidetud prospekt    Prospekt või ettevõtte lihtsustatud tutvustusVajalikud välissoovitajad (investeerimispank, advokaadibüroo, rahvusvahelised audiitorid jne) ettevalmistusperioodi ajal  Leping börsi poolt heakskiidu saanud nõustajagaTeabe avalikustamineRahvusvahelistele finantsaruandlusstandarditele (IFRS) vastav raamatupidamine      Kohalikele või rahvusvahelistele (IFRS) finantsaruandlusstandarditele vastav raamatupidamineAasta-, poolaasta- ja kvartalipõhised finantsaruanded     Aasta- ja poolaastapõhised finantsaruanded, kvartalipõhist aruannet ei ole vajaAvalik teave kohalikus ja inglise keeles    Avalik teave kohalikus või inglise keelesAvalik teade Hea Ühingujuhtimise Tava tunnustamise kohta           Puudub nõue tunnustada Hea Ühingujuhtimise TavaRiski tajumine investori pooltRiskitaseme kontrollimiseks peab ettevõte täitma informatsiooni avalikustamise rangeid nõudeid      Kõrgem riskitase, mis tuleneb ettevõttele esitatavatest madalamatest nõuetest

Ettevõtted Nasdaq Balti First Northi turul
2019. aasta mai seisuga on Nasdaq Balti First Northi turul kauplemisel 13 ettevõtte väärtpaberid:

 Baltic Telekom (aktsiad)
 East West Agro (aktsiad)
 Frigate (aktsiad)
 K2 LT (aktsiad)
 Linda Nektar (aktsiad)
 MADARA Cosmetics
 Baltic Mill (võlakirjad)
 Modus Grupe (võlakirjad)
 mogo (võlakirjad)
 ExpressCredit (võlakirjad)
 Magnetic MRO (võlakirjad)
 UPP & CO Kauno 53 (võlakirjad)
 Mainor Ülemiste (võlakirjad)

Kategooria:Börsid